stanford-oval/wikipedia huggingface dataset:
Ageness

| Ageness> Tiedot |
| --- | --- |
Toiminnassa:  1991–2001, 2002–2006, 2007–2010, 2011–
Tyylilaji:  progressiivinen rock   taiderock
Kotipaikka:   Helsinki
Laulukieli:  englanti
Jäsenet:  Tommy Eriksson, laulu, kitarat, kosketinsoittimet   Kari Saaristo, rummut   Jari Laasanen, kosketinsoittimet  
Entiset jäsenet:  Speedy Saarinen, kitara   Petteri Hirvanen, kitara   Juha Olli, rummut   Marko Karhu, kitara   Heikki Elo, kosketinsoittimet   Jari Ukkonen, basso   Vesa Auvinen, kitara   Mika Hella, kitara  
Levy-yhtiö:  Musea Records, Ranska   Presence Records, Suomi   AGS, Suomi   STORM, Suomi  
Aiheesta muualla
Kotisivut
Infobox OKNimi-testi OK: 
Ageness on suomalainen, vuonna 1991 perustettu progressiivista musiikkia soittava yhtye. Yhtye on perustettu Scarab-yhtyeen Tommy Erikssonin ja Kari Saariston ympärille.
Historia

Ageness syntyi, kun mukaan tulivat kitaristi Vesa Auvinen ja basisti Jari Ukkonen, nelimiehisenä yhtye julkaisi omakustannesinglen tammikuussa 1992.
Singlen äänittänyt ja tuottanut Jari Laasanen liittyikin yhtyeeseen toiseksi kosketinsoittajaksi. Agenessin debyyttialbumi Showing Paces julkaistiin marraskuussa saaden innostuneen vastaanoton. CD-single Marigold julkaistiin syksyllä 1993, minkä jälkeen Vesa Auvinen muutti Yhdysvaltoihin ja yhtye jatkoi ilman varsinaista kitaristia. Yhtyeen toinen albumi oli Rituals, joka lisensoitiin maailmanlaajuiseen levitykseen ranskalaisen Musea-levy-yhtiön kautta. Levyllä esiintyy vierailevia kitaristeja ja levynjulkaisukeikalla kitaristina toimi Scarab-yhtyeen Mika Hella. 1997 Marko Karhu tuli yhtyeen kitaristiksi. Marraskuussa YLE/FST esitti Ageness-yhtyeen 16-minuuttisen musiikkiohjelman Imageness. 1998 julkaistiin kolmas albumi Imageness by Ageness.
Vuonna 1999 Vesa Auvinen palasi yhtyeeseen ja Ageness teki ensimmäiset keikat ulkomailla, Alankomaissa sekä Belgiassa. 2000-luvulla yhtye esiintyi harvakseltaan lähinnä pääkaupunkiseudun klubeilla ja tribuuttikeikoilla. 2004 Yhtye esiintyi Virossa Kuri-Proge Festivaalien ensimmäisenä ulkomaisena pääesiintyjänä. Viimeinen keikka alkuperäisellä kokoonpanolla pidettiin Tavastialla 2007, samasta tilaisuudesta HelTec-opiston taltioima audio- ja videomateriaali julkaistiin dvd-muodossa Colossus-yhdistyksen jäsenille. Syksyllä 2007 kitaristi Speedy Saarinen ja kosketinsoittaja Matti Kervinen liittyivät yhtyeeseen. Neljäs albumi Songs From The Liar's Lair julkaistiin keväällä 2009, levy-yhtiönä Presence Records
Vuonna 2012 Ageness esiintyi Colossus Yhdistyksen 15-vuotisjuhlakeikoilla trio-kokoonpanossa (Tommy Eriksson - Petteri Hirvanen - Juha Olli), soittaen muutamia Wigwam-klassikoita ja uutta omaa materiaalia.
Diskografia > Albumit

Showing Paces (1992)
Rituals (1995)
Imageness by Ageness (1998)
Songs From The Liar's Lair (2009)
Diskografia > Muut julkaisut

Misunderstanding After Mistake / Broken Heart 7" vinyylisingle (BIG STORM, 1992)
Marigold / Freeways / Skies Of Evermore CD-Single (AGCDS-1, 1993)
Scarab - Two Vintage Ageness Recordings (AGSCD-8, 1996)
Classics Live 2007 rajattu painos DVD-R (CLSDVD-1, 2008)
Diskografia > Kokoelmat

Polyphemus - Frontiers Magazine's (UK) Compilation CD (1995)
Praying Stone - "Tuonen Tytär 2" Colossus/ Musea CD (2009)
The Lament Of Ghosts - Prog Resiste (Belgium) Compilation CD (2009)
The Bizarre Garden Incident - "Decameron 3" Colossus/ Seacrest CD (2016)
Adelina Tahiri

| Adelina Tahiri> Henkilötiedot |
| --- | --- |
Syntynyt: 1991 (ikä 32–33) Skopje
Kansalaisuus:  Albania
Muusikko
Laulukielet:  albania
Aktiivisena:  2007-
Tyylilajit:  pop, folk
Soittimet:  laulu
  [ Muokkaa Wikidatassa ] [ ohje ]  
Adelina Tahiri (s. 1991 Skopje) on albanialainen laulaja. Albaniassa asuva Tahiri aloitti ammattiuransa vuonna 2007 ollessaan vain 16 -vuotias singlellä "Më Trego", jonka hän julkaisi albaniaksi ja jota soitettiin Albaniassa ja Kosovossa. Lokakuussa 2010 hän julkaisi toisen albuminsa Nuk Jam Penduar albaniaksi. Tahirista tuli virallisesti Albanian kansalainen vuonna 2011. Adelina Tahirilla on laaja yleisö Kosovossa, Albaniassa, Pohjois-Makedoniassa ja Italiassa.
Albumi

2007- Më Trego
2008-Eliksir
2010-Nuk Jam Penduar
2011-Manipulator
2012-Mjaft
Adelmannsfelden

| Adelmannsfelden |
| --- | --- |
 Kunnantalo
 vaakuna
 Adelmannsfelden
 Koordinaatit: 48°57′N, 10°00′E 
Valtio:  Saksa
Osavaltio:  Baden-Württemberg
Hallintopiiri:  Stuttgart
Piirikunta:  Ostalbkreis
Hallinto:  
 – Pormestari:  Edwin Hahn
Pinta-ala:  
 – Kokonaispinta-ala:  22,9 km²
Väkiluku (30.6.2022):  1 723
 – Väestötiheys:  75,2 as./km²
Postinumero:  73486
Suuntanumero(t):  07963
 
 www.adelmannsfelden.de 
Infobox OKVirheellinen NIMI-arvo: 
Adelmannsfelden on kunta Baden-Württembergin osavaltiossa, Ostalbkreisin piirikunnassa, Saksassa. Kunnassa oli kesäkuun 2022 lopussa 1 723 asukasta, ja sen pinta-ala on 22,9 neliökilometriä.
Paikka mainittiin ensimmäisen kerran 1100-luvun alkupuolella nimellä Adelmannsvelden.
Aiheesta muualla

Kuvia tai muita tiedostoja aiheesta Adelmannsfelden Wikimedia Commonsissa
Kunnan verkkosivut (saksaksi)
Aad de Mos

Aad de Mos
Aad de Mos (s. 27. maaliskuuta 1947 Haag) on alankomaalainen jalkapallovalmentaja.
Seurat valmentajana

1980–1985 Ajax Amsterdam
1986–1989 KV Mechelen
1989–1992 RSC Anderlecht
1993–1995 PSV Eindhoven
1995–1996 SV Werder Bremen
1997–1998 Standard Liège
1998–1999 Sporting de Gijón
1999–2000 Urawa Red Diamonds
2000–2002 KV Mechelen
2003–2004 Al-Hilal
2004–2005 Arabiemiraatit
2006–2008 SBV Vitesse
1-4/2010 Kavala FC
4-6/2010 Sparta Rotterdam
Meriitit valmentajana

Alankomaiden mestaruus (3): 1981–1982, 1982–1983, 1984–1985
Alankomaiden cupin voitto (2): 1981–1982, 1982–1983
Belgian cupin voitto (1): 1986–1987
Cup-voittajien cupin voitto (1): 1987–1988
UEFA Super Cupin voitto (1): 1988–1989
Belgian mestaruus (2): 1988–1989, 1990–1991
Saudi Crown Prince Cupin voitto (1): 2002–2003
Belgian vuoden valmentaja (2): 1987, 1989
Aito Hitti Pohjanmaa

| Aito Hitti Pohjanmaa |
| --- | --- |
Perustettu:  1. syyskuuta 2016
Lopettanut:  31. joulukuuta 2019
Kuuluvuus: Paikallinen
Lapua: 98,2 MHz
Alajärvi: 103,1 MHz
Ähtäri: 89,1 MHz
Jalasjärvi: 105,9 MHz
Lehtimäki: 103,9 MHz
Kokkola: 89,8 MHz
Mediatiedot
Omistaja:  Sanoma Media Finland
Kuulijamäärä:  viikossa 16 000
https://aitoradiot.fi/aito-hitti/
Aito Hitti Pohjanmaa oli Etelä- ja Keski-Pohjanmaalla toiminut rockmusiikkia lähettänyt paikallisradio, jonka omisti Sanoma Media Finland. Vaikka kanava oli osa Aito Hitti -radioketjua, se lähetti myös paljon omaa ohjelmaa, kuten paikallisia haastatteluita, sekä paikallisuutiset ja -mainokset. Aito Hitti-nimen alle radiokanava siirtyi 1. syyskuuta 2016. Tätä ennen kanavapaikalla toimi City Pohjanmaa, joka oli yhteistyössä puolivaltakunnallisen Radio Cityn kanssa. Elokuussa 2019 Sanoma Media Finland ilmoitti ostavansa Kevyt Kanavan.
Aiemmin Aito Hitti Pohjanmaan taajuuksilla lähettivät muun muassa Radio Seinäjoki ja Radio Paitapiiska.
Anywhere

| ”Anywhere” Rita Ora |
| --- | --- | --- |

Singlen tiedot
 Albumilta: Phoenix
 Äänitetty : 2017
 Julkaistu: 20. lokakuuta 2017
 Formaatti: digitaalinen lataus
 Tuottaja(t): Alesso, Andrew Watt, Sir Nolan
 Tyylilaji: dance-pop, electropop
 Kesto: 03.35
 Levy-yhtiö: Atlantic UK
Rita Oran muut singlet
| ”Lonely Together” 2017 | ”Anywhere” 2017 | ”For You” 2018 |
Anywhere on brittiläisartisti Rita Oran kappale. Sen julkaisi Atlantic Records UK artistin Phoenix-studioalbumin toisena singlenä 20. lokakuuta 2017. Kappaleen ovat sanoittaneet Ali Tamposi, Brian Lee, Nick Gale ja Ora sekä sen tuottajat Alesso, Andrew Watt ja Sir Nolan. Kappale on haikea dance-pop ja electropop rakkauslaulu, joka kertoo eskapismista. Aikakauslehti The Guardian valitsi "Anywheren" viikon kappaleeksi. Kappale saavutti Britannian singlelistan toisen sijan, joka tekee siitä Oran yhdennentoista kyseisen listan kymmenen parhaan joukkoon sijoittuneen kappaleen. Kappaleelle on tehty myös Declan Whitebloomin ohjaama musiikkivideo, jolla nähdään Ora lukuisissa kohteissa ympäri New York Cityä.
Käännös suomeksi
Asiakaskokemus

Asiakaskokemus (engl. customer experience eli CX ) viittaa organisaation ja asiakkaan väliseen vuorovaikutussuhteeseen.  Asiakaskokemus koostuu mielikuvista ja tunteista, jotka syntyvät asiakkaalle kaikista kohtaamisista yrityksen edustajien, kanavien ja palveluiden kanssa. Hyvä asiakaskokemus tarkoittaa, että yksilön kokemus vastaa hänen odotuksiaan. Asiakkaat vastaavat eri tavoin yrityksen suoraan ja epäsuoraan yhteydenottoon. Suora yhteys liittyy ostoon tai käytön aloittamiseen. Epäsuoraa yhteydenottoa ovat mainonta, uutisraportit, suunnittelemattomat tapaamiset myyntiedustajien kanssa, sekä yritykseen liittyvät suositukset ja kritiikki. Asiakaskokemus kattaa asiakaspalvelun laadun, mutta myös mainonnan, pakkausten, tuotteiden ja palveluiden ominaisuudet, tuotteen helppokäyttöisyyden ja luotettavuuden.
Asiakaskokemuksen arvioiminen

Asiakkaat arvioivat kokemuksiaan niin sanotuissa kohtaamispisteissä kolmesta eri näkökulmasta:
päästiinkö pisteessä tavoitteeseen
kuinka helposti tavoitteiseen päästiin ja
millaisia tunteita kohtaamisessa syntyi
Asiakaskokemuksen mittaaminen

Asiakaskokemusta voi mitata erilaisilla mittareilla. Näitä ovat:
Net Promoter Score (NPS) kertoo asiakkaiden suositteluhalukkuudesta eli siitä, kuinka monta prosenttia heistä suosittelisi yritystä tuttavilleen. Kysymykseen vastataan asteikolla 0-10. 9 tai 10 pistettä antaneita pidetään suosittelijoina, kun taas 0-6 pistettä antaneet ovat arvostelijoita. Suosittelijoiden suhteellisesta osuudesta vähennetään kriittisesti suhtautuneiden osuus ja lopullinen NPS-tulos on välillä -100 ja 100.
Asiakastyytyväisyysindeksi (CSI tai CSAT) lasketaan sitä, miten tyytyväisiä asiakkaat ovat esimerkiksi asiointiinsa. Tyytyväisten asiakkaiden määrä jaetaan kaikilla asiakkailla, joten tulos liikkuu välillä 0-100.
Customer Effort Score (CES) mittaa asiakkaalta vaadittua vaivannäköä asiointitapahtuman yhteydessä.
Asiakaskokemusta voidaan mitata myös poistuneiden asiakkaiden määrää, keskimääräistä käsittelyaikaa tai sitä, saatiinko asiakkaan ongelma ratkaistua ensikontaktilla.
Tutkimuksia

Forrester tutkii vuosittain amerikkalaisten yritysten asiakaskokemusta. Esimerkiksi vuonna 2018 se kysyi lähes 120 000 vastaajalta sitä, miten he suhtautuivat 287 eri alojen brändiin.
Anyós

Anyós
Anyós on kylä Andorrassa La Massanan kunnassa. Kylässä oli 933 asukasta vuoden 2018 arvion mukaan. Se sijaitsee 1 729 metrin korkeudella merenpinnasta.
Anytime You Need

| Anytime You Need |
| --- | --- |

Kappaleen tiedot
Esittäjä(t):  Hayko
Säveltäjä(t):  Hayko
Sanoittaja(t):  Karen Kavaleryan
Euroviisutiedot
Vuosi:  2007
Maa:  Armenia
Kieli:  englanti, armenia
Sijoitus:  8.
Pisteet:  138
Sanat:  sanoitus
"Anytime You Need" oli Armenian edustuskappale vuoden 2007 Eurovision laulukilpailussa Helsingissä. Sen esitti Hayko.
Kappale on tyyliltään balladi. Se kertoo Haykosta ja hänen rakastetustaan Haykon sanoessa, että heidän suhteensa tulee kestämään, vaikka muiden loppuvat. Hän kertoo, että "mitä ikinä teenkään, niin katson perääsi". Hän lupaa rakastetulleen, että hän tulee olemaan hänen kanssaan aina kun hän sanoo "itkeä bluesin kanssa" ja Hayko lupaa "kuivata kyyneleesi kun itket".
Esityksessä käytettiin kahta taustalaulajaa sekä punertavaa tekopuuta keskellä lavaa. BBC:n kommentaattori Terry Wogan kuvaili toista taustalaulajaa "kuin intiaaniksi".
Koska Armenia oli selviytynyt edellisessä kilpailussa kymmenen parhaan joukkoon eli kahdeksanneksi, pääsi se nyt suoraan finaaliin. Finaalissa se esiintyi 23:tena Turkin ja Moldovan edustajien välissä. Kappale sai 138 pistettä ollen lopputuloksissa taas kahdeksas. Armenia ei tosin enää ensi vuonna päässyt suoraan finaaliin, koska uusien viisusääntöjen mukaan ensi vuonna Euroviisujen neljän suurimman rahoittajamaan eli Espanjan, Ison-Britannian, Ranskan ja Saksan lisäksi automaattisesti finaalissa oli vain vuoden 2007 kisojen voittaja, seuraavien isäntämaa, Serbia. Vuodesta 2008 alkaen semifinaali on ollut kaksiosainen, joista kummastakin pääsee kymmenen parasta maata finaaliin.
Aepisaurus

| Aepisaurus |
| --- | --- |
 Aepisauruksen olkaluu.
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  Liskonlantioiset Saurischia
Alalahko::  Sauropodomorpha
Osalahko::  Sauropodit Sauropoda
Suku::  Aepisaurus
Laji::  elephantinus
Kaksiosainen nimi
 Aepisaurus elephantinus  Gervais, 1852 
Katso myös
   Aepisaurus Commonsissa 
Infobox OKNimi-testi OK: 
Aepisaurus (”Korkea lisko”) oli keskiliitukaudella noin 113 miljoonaa vuotta sitten elänyt dinosaurussuku. Aepisaurus kuului sauropodeihin, ja se oli kasvinsyöjä. Aepisaurus on yksi väärinkirjoitetuimpia dinosauruksen nimiä. Aepisauruksen pituus oli 17 metriä.
Aepisauruksesta on löydetty vain yksi, noin metrin mittainen olkaluu. Se on löydetty Ranskasta. Tosin tämä ainoa fossiili on kadonnut.
Ateenan rautatieasema

| Ateenan rautatieasema> Σιδηροδρομικός Σταθμός Αθήνας |
| --- | --- |
 Ateenan rautatieasema.
Perustiedot
Rataosa:  Ateena–Thessaloniki Ateena–Kalampáka Ateena–Áno Liósia Pireus–Chalkída
Sijainti:  37°59′32.5″N, 23°43′14.2″E
Osoite:  Theodórou Diligiánni & Domokoú, Stathmós Larísis
Kunta:  Ateena
Valtio:   Kreikka
Avattu:  1904
Liikenne
Liikennöitsijä(t):  TrainOSE
Paikallisjunat:   Proastiakós 1  Proastiakós 3
Vaihtoyhteydet:   Linja 2
Asemarakennus
Tyyppi:  maanpäällinen asema
Ratapiha
Raiteisto:  9 laituriraidetta
Ateenan rautatieasema (kreik. Σιδηροδρομικός Σταθμός Αθήνας, Sidirodromikós Stathmós Athínas), perinteisesti Lárisan asema (Σταθμός Λαρίσης, Stathmós Larísis) on Ateenan kaupungin päärautatieasema Kreikassa. Asema sijaitsee siitä nimensä saaneessa Stathmós Larísiksen kaupunginosassa Ateenan keskustan luoteispuolella.
Historia

Asema on avattu vuonna 1904. Tuolloin rata kulki Ateenasta Lárisaan, mistä asema on saanut vanhan nimensä. Nykyinen asema on muodostunut vuonna 2005 yhdistämällä kaksi erillistä vierekkäin sijainnutta asemaa, pohjoiseen suuntautunutta liikennettä palvellut Lárisan asema ja etelään suuntautunutta liikennettä vuodesta 1884 palvennut Peloponnesoksen asema (Σταθμός Πελοποννήσου, Stathmós Peloponnísou). Jälkimmäinen asemarakennus on nykyään tyhjillään vailla käyttöä. Historiallisista syistä koko asema tunnetaan usein edelleen Lárisan aseman nimellä, vaikka myös Lárisassa on Lárisan rautatieasema.
Aiemmin asema toimi muun muassa Idän pikajunan (Orient Express) Calais–Ateena-reitin pääteasemana.
Rakennus

Ateenan rautatieasema on vaatimaton ja pienikokoinen kaupungin kokoon nähden ja sijaitsee suhteellisen kaukana ydinkeskustasta, noin kaksi kilometriä luoteeseen Sýntagma-aukiolta. Asemalla on 9 laituriraidetta. Viime vuosina asemaa on kunnostettu ja siihen on rakennettu uusia raiteita.
Yhteydet

Asemalta kulkee TrainOSE:n Intercity-kaukojunia Lárisan kautta Thessalonikiin sekä proastiakós-paikallisjunia muun muassa Pireukseen, Chalkídaan ja Áno Liósiaan. Asemalta on yhteys SKA:n aseman kautta muun muassa Ateenan lentoasemalle (Aerodrómio) sekä Kiátoon. Thessalonikista on yhteys muun muassa Alexandroúpoliin sekä kansainvälinen yhteys Sofiaan ja Belgradiin.
Aseman lähellä sijaitsee Ateenan metron asema Stathmós Larísis, joka on ollut käytössä vuodesta 2000. Sen kautta kulkee metron Linja 2, jolla pääsee muun muassa kaupungin ydinkeskustaan.
Aiheesta muualla

Kuvia tai muita tiedostoja aiheesta Ateenan rautatieasema Wikimedia Commonsissa
Proastiakós-paikallisjuna asemalla.
Entinen Peloponnesoksen rautatieasema.
Abrahaminkatu

Abrahaminkadun huomattavin rakennus on entinen Teknillisen korkeakoulun päärakennus Hietalahdentorin laidalla.
Abrahaminkatu (ruots. Abrahamsgatan) on Helsingin Kampin kaupunginosan läpi kaakosta luoteeseen kulkeva noin puolen kilometrin mittainen katu. Se alkaa Bulevardilta Hietalahdentorin kaakkoiskulmasta, kulkee ensin hieman mutkitellen torin koillislaitaa Lönnrotinkadun risteykseen ja siitä kolmen korttelin matkan suoraan kohti Ruoholahdenkatua, jonka kiertoliittymään se päättyy.
Viereiset samansuuntaiset kadut ovat Albertinkatu idässä ja Hietalahdenkatu lännessä. Vuosikymmenien ajan Abrahaminkatu oli yksisuuntainen etelästä pohjoiseen, Hietalahdenkatu pohjoisesta etelään, kunnes 2010-luvun taitteessa Ruoholahdenkadun uudet järjestelyt muuttivat molemmat poikkikadut kaksisuuntaisiksi lukuun ottamatta Hietalahdenkadun alkupäätä.
Abrahaminkatu 1–5:ssä Hietalahdentorin laidalla sijaitsee korttelin mittainen entinen Teknillisen korkeakoulun päärakennus vuodelta 1877, joka on 2020-luvulla tarkoitus saneerata hotelliksi. Seuraavan korttelin suuri funkisrakennus, Abrahaminkatu 2, on Jussi Paatelan piirtämä ja valmistui 1940-luvun keskivaiheilla Valtion teknillisen tutkimuskeskuksen laboratoriorakennukseksi. Se kuuluu entisen Kaartin lasaretin kortteliin, joka 2020-luvun taitteessa siirtyi kiinteistökehitysyhtiö HGR Property Partnersin omistukseen ja on suurten muutosten edessä. Kadun loppuosuudella on eri-ikäisiä kerrostaloja, joista kaikkien kivijaloissa ei ole lainkaan liikehuoneistoja.
Abrahaminkatu on ilmeisesti saanut nimensä Johan Abraham Logrenin mukaan, joka toimi Helsingin uudelleenrakentamiskomitean pöytäkirjurina 1811–1825 ja kunnallispormestarina 1829–1848.
Vuosina 1820–1836 katu tunnettiin nimellä Östra Sandviks Gatan ja sitten nimellä Abrahamsgatan. Suomalainen nimi Abrahaminkatu vahvistettiin vuonna 1909.
Poikkikadut etelästä pohjoiseen

Bulevardi
Lönnrotinkatu
Kalevankatu
Eerikinkatu
Ruoholahdenkatu
Aiheesta muualla

Kuvia tai muita tiedostoja aiheesta Abrahaminkatu Wikimedia Commonsissa
Anza Mertaranta Allstars

Anza Mertaranta Allstars on Antero Mertarannan, Jari Tirkkosen ja Seppo Tammilehdon perustama yhtye, joka soittaa pääasiassa 1960- ja 1970-lukujen musiikkia. Yhtye perustettiin vuoden 2004 syksyllä.
Yhtye esittää etupäässä Tammilehdon tulkitsemia brittipophittejä 1960-luvulta, hänen itse levyttämiään käännöskappaleita sekä Tirkkosen laulamaa perinnetietoista 1970-luvun suomipoppia ja rockiskelmää.
Yhtyeessä ovat soittaneet aiemmin myös Janne Orava (kitara), Ari Aapro (basso), Matti Hyyrynen (kitara), Jouni Saario (kitara), Heikki Markkula (kitara), Tero Kaario (kosketinsoitin) ja Heikki Haavisto (basso).
Vuoden 2007 loppupuolella kokoonpanoksi vakiintui: Antero Mertaranta (rummut), Seppo Tammilehto (kitara,laulu), Jari ”Jami” Tirkkonen (laulu, lyömäsoittimet), Masi Luoma (kosketinsoitin), Pekka Haavisto (basso) sekä vuorottelevat soolokitaristit Kimmo Hermonen ja Seppo Alajoki. Jami Tirkkosen jäätyä pois kokoonpanosta syksyllä 2009 Kimmo Hermosen tilalle tuli kitaristiksi Jukka Harju, joka toimii myös toisena bändin laulusolistina.
Lokakuussa 2009 yhtye julkaisi ensimmäisen albuminsa Jytää, poppia ja rautalankaa. Kesällä 2010 bändi julkaisi Seppo Tammilehdon säveltämän ja sanoittaman singlen SINISTÄ JA VIHREÄÄ. Maaliskuussa 2012 kitaristi Jukka Harju lähti Yölintu-yhtyeeseen, ja Allstars jatkoi viisimiehisenä kokoonpanolla:  Anza Mertaranta (rummut), Seppo Alajoki (kitara), Masi Luoma (kosketinsoitin), Pekka Haavisto (basso) ja Seppo Tammilehto (laulu, kitara).
Aiheesta muualla

Anza Mertaranta Allstars -yhtyeen kotisivut (Arkistoitu – Internet Archive)
Anna Maria Lenngren
Suomennettuja runoja

Lenngrenin suomennettuja runoja on julkaistu seuraavissa teoksissa:
Hilpeä juhla, suom. Tyyni Haapanen-Tallgren, teoksessa: Maailmankirjallisuuden kultainen kirja 2: Skandinavian kirjallisuuden kultainen kirja, WSOY 1930
Kreivittären vierailu, suom. Yrjö Jylhä, teoksessa: Runon pursi WSOY 1934
Lähde, (suomentajaa ei mainita) teoksessa: Zacharias Topelius: Luonnonkirja: ala-alkeiskoulujen tarpeeksi, WSOY 1929
Mehiläinen ja kyyhkynen (suomentajaa ei mainita) teoksessa: Topelius, Zacharias: Luonnonkirja: ala-alkeiskoulujen tarpeeksi, WSOY 1929
Muotokuvat, suom. Elina Vaara, teoksissa: Kevätsade : valikoima ruotsalaista lyriikkaa, WSOY 1926 ja Lausuntaohjelmistoa (1929), WSOY 1929. – suom. Yrjö Jylhä, teoksessa: Runon pursi WSOY 1934
Pari sanaa rakkaalle tyttärelleni, jos minulla olisi sellainen, suom. Tyyni Haapanen-Tallgren, teoksessa: Maailmankirjallisuuden kultainen kirja 2: Skandinavian kirjallisuuden kultainen kirja, WSOY 1930
Aiheesta muualla

Anna Maria Lenngren jälkigustavianisen ajan suosituin runoilijatar, Aamulehti, 25.08.1929, nro 231, s. 14, Kansalliskirjaston digitaaliset aineistot
Kuvia tai muita tiedostoja aiheesta Anna Maria Lenngren Wikimedia Commonsissa
Lisää luettavaa aiheesta Anna Maria Lenngren on Wikiaineistossa
Ainot

Ainot tarkoittaa seuraavia:
Ainot, kotijalkineet
ainut, alkuperäiskansa lähinnä Japanissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ainot”, voi hakea sivunnimihaulla, laajalla sivunnimihaulla tai tekstihaulla.
Ainsdalen rautatieasema

| Ainsdale |
| --- | --- |

Perustiedot
Lyhenne:  ANS
Rataosa:  Northern Line
Sijainti:  53°36′06.8″N, 003°02′34.1″W
Osoite:  Station Road, Ainsdale, Merseyside, PR8 3HJ
Paikkakunta:  Ainsdale
Valtio:  Yhdistynyt kuningaskunta
Avattu:  24. heinäkuuta 1848
Liikenne
Käyttäjiä (v.):  928 032 (2017–2018)
Liikennöitsijä(t):  Merseyrail
Pysäköinti:  56 autopaikkaa
Asemarakennus
Lipunmyynti:  kyllä
Ratapiha
Raiteisto:  2 laituriraidetta
Aiheesta muualla
 Wikimedia Commons 
Ainsdalen rautatieasema on rautatieasema Ainsdalen kylässä Merseysidessa. Se sijaitsee Merseyrailin Northern Linen varrella, linjan Southportin haaralla.
Asema avattiin 24. heinäkuuta 1848. Sitä käytti noin 928 000 matkustajaa kaudella 2017–2018.
Ainomaija Haarla

Haarla on toiminut 15.3.2023 alkaen Ateneumin ystävät ry:n hallituksen puheenjohtajana, kahden suomalaisen pääomasijoittajan, Korona Invest Oy (1) ja Evli Growth Partners (2), neuvonantajana, Puunjalostusinsinöörien arvopaperilautakunnan jäsenenä sekä Teknillisten Tieteiden Akatemian (TTA) hallituksen valintalautakunnan puheenjohtajana. Aiemmin Haarla on työskennellyt muun muassa Millennium-palkinnon myöntävän Tekniikan Akatemia-säätiön (TAF) toimitusjohtajana vuosina 2009–2013, sitä ennen yrittäjänä ja metsä- ja metalliteollisuuden palveluksessa Suomessa ja Saksan Augsburgissa 2002-2005. (3,4) Haarla toimi World Economic Forumin (WEF) facultyssä vuosina 2010–2015.
Vuonna 1994 alkanut hallitustyö kattaa large, mid & small cap yrityksiä erilaisilla omistuspohjilla (esim. Neste, Korona Invest, Altia, Biohit ja StyroChem Finland), valiokuntatyöskentelyä, startupeja ja kasvuyrityksiä (esim. Gold&Green Foods Oy ja Roima Intelligence Inc.), family officeja sekä rekisteröityjä yhdistyksiä (esim. Paperi-insinöörit, Suomen Strategisen Johtamisen Seura, PRIMA ja EuroCASE). Hän on ollut Directors’ Institute of Finlandin jäsen vuodesta 2005. (5)
Haarla kastoi M/T Stena Poseidonin Prodosplit Shipyardin telakalla Kroatiassa 16.11.2006 ja hänestä tuli tankkerin kummitäti.
Vuosina 2013-2017 Ainomaija Haarla toimi osa-aikaisena työelämäprofessorina Aalto yliopiston kolmella koululla, Aalto CHEM, Aalto BIZ ja Aalto ARTS, sekä opettajana Aalto Ventures-ohjelmassa (AVP) alueena yrittäjyys (corporate entrepreneurship). (6, 7, 8, 9)
Ainomaija Haarla on koulutukseltaan DI (1978), MBA (1992) sekä tekniikan tohtori (2003) Teknillisestä korkeakoulusta (osa nykyistä Aalto yliopistoa). MBA-työ käsitteli synergioita ja väitöskirja tuote-erikoistumista kilpailukykytekijänä paperiteollisuudessa. Hän on täydentänyt opintojaan Stanford University:ssä (yrittäjyys), MIT:ssa (systeemidynamiikka) ja IMD:ssä (johtaminen).
Finnish Business Angels Association (FiBAN) myönsi TkT Haarlalle Exit of the Year 2016-palkinnon (Gold&Green Foods). FiBAN valitsi hänet Suomen vuoden 2020 business enkeliksi - e Finnish Business Angel of the Year 2020. (10,11) Puunjalostusinsinöörit myönsi hänelle 26.4.2022 ansioplaketin no. 20.
Hän on naimisissa DI Eero Jukka Rafael Haarlan kanssa. Heillä on kaksi lasta ja neljä lastenlasta.
Ainomaija Haarla harrastaa kuvataidetta ja designia, laskettelua, patikointia ja tammien kasvattamista.